Molėtų arena
55°13′31″š. pl. 25°25′08″r. ilg.﻿ / ﻿55.225349°š. pl. 25.418815°r. ilg.﻿ / 55.225349; 25.418815 Molėtų sporto arena stovi Molėtuose, Ąžuolų g. 10. Šalia yra miesto stadionas su futbolo aikšte. Arenoje vyksta kūno kultūros ir sveikatingumo renginiai, įvairaus lygio sporto varžybos, ugdomi jaunieji sportininkai. Joje įsikūręs Molėtų kūno kultūros ir sporto centras, kuris rūpinasi Molėtų krašto sportiniu gyvenimu. Arena yra namų aikštė krepšinio klubui „Ežerūnas-karys“. Arena atidaryta 2008 m. sausio mėn. rungtynėmis tarp Molėtų ir Utenos jungtinės krepšinio komandos su Vilniaus „Lietuvos Rytu“. Arenoje yra 250 stacionarių vietų, per varžybas talpina apie 500 žiūrovų.